text: Solrig men kølig weekend i vente
  22 april 2017 kl. 04.48
  Blæsten har lagt sig noget denne lørdag morgen, og solen står op på en næsten skyfri himmel. Men der venter en kølig weekend.
  Blæst med vindstød af stormstyrke - sådan har aftenen og natten set ud i det meste af Syd- og Sønderjylland.
  Nu har vinden lagt sig, og solen står op på en næsten skyfri himmel - men der er en forholdsvis kold lørdag og weekend i vente.
  Over de sydvestlige egne kan der komme spredte regn- eller måske haglbyger, dog er der er også plads til lidt eller nogen sol.
  Temperaturerne bliver mellem 7 og 10 grader, jævn til hård vind omkring nordvest og ved Vestkysten op til kuling.
  I nat bliver det mest tørt og ret klart vejr med temp ned mellem 2 og 5 graders varme.
  Trods det kølige vejr kan man heldigvis høre lærken synge - så foråret er her! Hør de skønne triller her på Naturguide.dk
  